JAKELUSSA MAINITUILLE

**ILMOITTAJIEN SUOJELUDIREKTIIVIN TÄYTÄNTÖÖNPANO SUOMESSA**

Aika 29.11. klo 10.00-12.00

Paikka Eteläesplanadi 4, 1. krs. Auditorio

EU:n OSA-neuvosto on 7.10.2019 hyväksynyt EU:n oikeuden rikkomisesta ilmoittavien henkilöiden suojelusta annetun direktiivin. Direktiivi tulee voimaan sen jälkeen, kun se on julkaistu EU:n virallisessa lehdessä. Voimaantulon jälkeen jäsenmailla on kaksi vuotta aikaa panna se kansallisesti täytäntöön. Direktiivi asettaa jäsenmaille vähimmäisvaatimukset väärinkäytösten ilmoittajien suojelulle.

Direktiivin tarkoituksena on, että ilmoittaja, joka työnsä yhteydessä havaitsee tai epäilee yleisen edun vastaista toimintaa (EU-oikeuden rikkominen tai väärinkäytösepäilyt) erikseen määritellyillä EU:n oikeuden aloilla, voi ilmoittaa siitä turvallisesti.

Direktiivin aineellinen soveltamisala koskee seuraavia aloja;

1. julkiset hankinnat.
2. rahoituspalvelut, rahanpesu ja terrorismin rahoituksen ehkäisy.
3. tuoteturvallisuus,
4. liikenneturvallisuus,
5. ympäristönsuojelu,
6. ydinturvallisuus,
7. elintarvikkeiden ja rehujen turvallisuus, eläinten terveys ja hyvinvointi,
8. kansanterveys,
9. kuluttajansuoja,
10. yksityisyyden ja henkilötietojen suoja sekä verkko- ja tietojärjestelmien turvallisuus,
11. kilpailuoikeus,
12. EU:n taloudelliset intressit ja
13. yhteisöverotus.

Oikeusministeriö tulee lähiaikoina perustamaan työryhmän direktiivin täytäntöönpanoa varten. Työryhmän tulee selvittää useita kysymyksiä kuten esimerkiksi pitäisikö kansallisen soveltamisalan olla laajempi kuin direktiivi edellyttää, miten ilmoitukset tehdään, mille tahoille ulkoiseen ilmoittamiseen liittyvät tehtävät osoitettaisiin, mikä olisi riittävä suojelun taso jne.

Kutsumme virastonne edustajan 29.11.2019 kello 10.00-12.00 järjestettävään direktiivin täytäntöönpanoon liittyvään keskustelutilaisuuteen. Tilaisuudessa tullaan käymään läpi direktiivin pääasiallinen sisältö ja keskustelemaan mahdollisista täytäntöönpanovaihtoehdoista. Tilaisuus on tässä vaiheessa lähinnä epävirallinen, asiaan liittyvät tahot tullaan kuulemaan virallisesti työryhmävalmistelussa erikseen myöhemmin.

Tilaisuuden käytännön järjestelyjen vuoksi pyytäisin tiedon virastonne edustajan osallistumisesta tilaisuuteen sähköpostilla juha.keranen@om.fi keskiviikkoon 27.11. mennessä.

Tervetuloa!

Juha Keränen

Neuvotteleva virkamies

Oikeusministeriö

Puhelin 02951 50142

JAKELU

AKAVA

Eduskunnan oikeusasiamies

Elinkeinoelämän keskusliitto

Etelä-Suomen aluehallintovirasto

EVIRA

Finanssivalvonta

Kilpailu- ja kuluttajavirasto

Kunnallinen työmarkkinalaitos

Kuntaliitto

Liikenne- ja viestintäministeriö

Maa- ja metsätalousministeriö

Oikeuskanslerinvirasto

Poliisihallitus

Sisäministeriö

Sosiaali- ja terveysministeriö

Suomen Ammattiliittojen Keskusjärjestö SAK ry

Tietosuojavaltuutettu

Toimihenkilökeskusjärjestö STTK

TUKES

Työ- ja elinkeinoministeriö

Uudenmaan elinkeino-, liikenne- ja ympäristökeskus

Valtakunnansyyttäjänvirasto

Valtion työmarkkinalaitos

Valtiovarainministeriö

Ympäristöministeriö

TIEDOKSI

Oikeusministeriö/Kansliapäällikkö Pekka Timonen, osastopäällikkö Ville Hinkkanen, yksikön päällikkö Jussi Matikkala, valtiosihteeri Malin Brännkärr

Työ- ja elinkeinoministeriö/Päivi Kantanen

Valtiovarainministeriö/Kunta- ja aluehallinto-osasto/Mervi Kuittinen